Document ID: /roh_data/filtered/fineweb-2-filterrobots_roh.jsonl.gz/7814

5 mailers e 5 pairers ha Toni Columberg plantà sut Clavaniev, ina fracziun da Mustér. Tenor el è quest prà fitg protegì ed uschia ideal per pumera. Il furnitur e cultivatur da plantas Ruedi Glauser conferma, che Mustér giascha al cunfin per avair pumera che porta fritg, ma i saja pussaivel.
Tenor Toni Columberg stoppian ils purs ozendi guardar da producir sin plirs secturs. Perquai ha el decidì da plantar pumera. Per avair ina nischa è el era sa decidì da plantar tala da la pro spezia rara. Ina part da la puma vul el duvrar per el. Mo el quinta era da laschar a tschains tscherts pumers, ina giada ch’i portan fritg. Tenor Ruedi Glauser cuzza quai dentant anc in temp. Tenor el porta la pumera, sche tut va bain, en 10 onns var 20 fin 50 kilos puma per planta. Primavaira vul Toni Columberg anc plantar 5 tschareschers e 5 paloghers.